
అహ్మదాబాద్ : కాంగ్రెస్ సీనియర్ నేత, సోనియా గాంధీ రాజకీయ వ్యవహారాల కార్యదర్శి అహ్మద్ పటేల్ తక్షణమే రాజ్యసభ సభ్యత్వానికి రాజీనామా చేయాలని గుజరాత్ ముఖ్యమంత్రి విజయ్ రూపానీ డిమాండ్ చేశారు. ఇటీవల అరెస్టయిన ఇద్దరు ఐఎస్ఐఎస్ అనుమానితుల్లో ఒకడు పని చేసిన ఆసుపత్రి పటేల్ నిర్వహణలోనే ఉందని తెలిపారు. ఆ వ్యక్తిని ఆ ఆసుపత్రిలో నియమించడం వెనుకనున్న కారణాలతోపాటు అరెస్టు జరగడానికి కొద్ది రోజుల ముందే ఆ వ్యక్తి ఎందుకు రాజీనామా చేశాడో కూడా పటేల్ వివరించాలని డిమాండ్ చేశారు.శుక్రవారం రాత్రి గాంధీనగర్లోని కోబా వద్ద బీజేపీ ప్రధాన కార్యాలయంలో నిర్వహించిన విలేకర్ల సమావేశంలో ఆయన మాట్లాడుతూ‘‘సకాలంలో ఇద్దరు ఉగ్రవాదులను అరెస్టు చేసినందుకు గుజరాత్ యాంటీ టెర్రరిజం స్క్వాడ్ (ఏటీఎస్)కు అభినందనలు. ఇలా జరిగి ఉండకపోతే, చాలా భారీ విధ్వంసం జరిగి ఉండేది’’ అని విజయ్ రూపానీ తెలిపారు.  అరెస్టయిన ఉగ్రవాదులు ఓ హిందూ మఠాధిపతిపైనా, హిందూ పుణ్యక్షేత్రంపైనా, ప్రార్థనా స్థలంపైనా దాడి చేయాలని ప్రణాళిక వేసుకున్నారని తెలిపారు.భరూచ్లోని సర్దార్ పటేల్ ఆసుపత్రిలో ల్యాబొరేటరీ టెక్నీషియన్గా పని చేసిన కాసిమ్, న్యాయవాది ఉబేద్ మీర్జాలను ఏటీఎస్ అరెస్టు చేసింది. కాసిమ్  తన ఉద్యోగానికి ఈ నెల 4న రాజీనామా చేశాడు.ఈ ఆసుపత్రి ట్రస్టీగా 2014లో అహ్మద్ పటేల్ రాజీనామా చేసినప్పటికీ తన హవాను కొనసాగిస్తున్నారని విజయ్ రూపానీ ఆరోపించారు. 2016లో ఆధునికీకరించిన ఆసుపత్రి విభాగాలను ప్రారంభించేందుకు అప్పటి రాష్ట్రపతి ప్రణబ్ ముఖర్జీని ఆహ్వానించారని గుర్తు చేశారు. ఈ కార్యక్రమాన్ని అహ్మద్ పటేల్ నిర్వహించారని తెలిపారు. ఈ ఆసుపత్రి నుంచి ఉగ్రవాద అనుమానితులు అరెస్టయినపుడు అహ్మద్ పటేల్ను బాధ్యుడిగా చేయవద్దా? అని ప్రశ్నించారు.

ahmadabad : congress seanier netha, sonia gaandhi rajakeeya vyavahaaraala kaaryadarsi ahmad patel takshaname rajyasabha sabhyatvaaniki rajinama cheyalani gujarat mukhyamantri vijay roopaanii demand chesaru. iteevala arestayina iddaru isis anumaanitullo okadu pani chesina aasupatri patel nirvahanalone undani telipaaru. aa vyaktini aa aasupatrilo niyaminchadam venukanunna kaaranaalatopaatu arestu jaragadaaniki koddi rojula munde aa vyakti enduku rajinama cheshado kuudaa patel vivarinchaalani demand chesaru.sukravaaram raatri gaandheenagarloni koba vadda bgfa pradhaana kaaryaalayamlo nirvahinchina vilekarla samavesamlo aayana maatlaadutuu‘‘sakaalamlo iddaru ugravaadulanu arestu chesinanduku gujarat anty terrarism skwad (ats)ku abhinandanalu. ilaa jarigi undakapothe, chala bhari vidhvamsam jarigi undedi’’ ani vijay roopaanii telipaaru.  arestayina ugravaadulu oo hindu mathaadhipatipainaa, hindu punhyakshetrampainaa, praarthanaa sthalampainaa daadi cheyalani pranaalika vesukunnarani telipaaru.bharuuchlooni sardar patel aasupatrilo laboratory techneesianga pani chesina kasim, nyaayavaadi ubed meerjaalanu ats arestu chesindi. kasim  tana udyogaaniki ee nela 4na rajinama cheshaadu.ee aasupatri trustiga 2014loo ahmad patel rajinama chesinappatiki tana havanu konasaagistunnaarani vijay roopaanii aaropinchaaru. 2016loo aadhunikeekarinchina aasupatri vibhaagaalanu praarambhinchenduku appati rashtrapati pranab mukharjeeni aahvaaninchaarani gurtu chesaru. ee kaaryakramaanni ahmad patel nirvahinchaarani telipaaru. ee aasupatri nunchi ugravaada anumaanitulu arestayinapudu ahmad patelnu badhyudiga cheyavadda? ani prasninchaaru.